אוקטובר 2014

חברי סגל יקרים שלום רב,

**ההרשמה לעונת המנויים תשע"ה במועדון אוניברסיטת תל-אביב בעיצומה.**

**מופע הפתיחה השנה יארח את צמד הפרברים בבית הירוק!**

השנה מרבית האירועים יתקיימו בבית הירוק **בשני מועדים שונים** על מנת לאפשר לחברים להגיע לאירועים בשעה המתאימה להם. האירועים יתקיימו בימים א'-ד'.

ההרשמה למועדון מקנה לחברים מגוון הטבות והנחות. להלן מבחר מהפעילויות ושיתופי הפעולה בעונת תשע"ה:

יש לכם אורח? מחפשים פינה שקטה? בואו לשבת אצלנו!

תוכלו להגיע עם אורחיכם ולבלות במועדון האוניברסיטה בבית הירוק!

אצלנו תוכלו להתרווח בכורסא, לשבת מול המחשב ולשתות שתייה חמה או קרה ללא תשלום, כחלק מההטבות שיינתנו לכם השנה כחברי מועדון...

**מאגר יועצים ללא תשלום לחברי מועדון בלבד:**

**עו"ד ישי דב גלילי**, היועץ המשפטי של העמותה, יעמוד לרשות חברי המועדון בנושאים משפטיים שונים.

**פרופ' אלי ענתבי**, מומחה בכירורגיה, יעניק ייעוץ טלפוני בתחום הנ"ל.

**פרופ' צבי יוסיפוביץ**, מומחה באורתופדיה, בייעוץ טלפוני בתחומו.

**פרופ' אלכסנדר נרי**, מומחה בגינקולוגיה, יעניק ייעוץ טלפוני בתחום הנ"ל.

**פרופ' יואל לשם**, ייתן עצות טלפוניות בתחום האגרונומיה בגידולי שדה (לא גינון!)

ועוד היד נטויה...

**מועדון האוניברסיטה שם דגש על פעילות בתחומי התרבות, האמנות והכרת הארץ:**

**המועצה לשימור אתרים:** חברי המועדון זכאים ל**הנחה** משמעותית לכל אתרי המועצה בארץ (15 ש"ח כניסה לכל אתרי המועצה!) סיורים בלעדיים יוצעו לחברי המועדון בלוויית היסטוריונים ואושיות תרבות.

**עמותת נפוליאון** -מועדון אוניברסיטת תל-אביב בבית הירוק מעניק חסות לעמותה הישראלית לחקר נפוליאון ותקופתו ובתמורה חברי המועדון מרוויחים הרצאות מרתקות!

חברי המועדון זכאים להנחה משמעותית בהרשמה כחברי עמותת נפוליאון: 100 ₪ בלבד! הרשמה זו מקנה השתתפות בכל סדרת ההרצאות. בהרשמה להרצאה בודדת בסדרה: כרטיס כניסה חד פעמי 20 ₪ בלבד (במקום 40 ₪).

**מעונות הסטודנטים והאירוח** החדשים בקמפוס ברושים נפתחו, מחירים מיוחדים לחברי המועדון.

בנוסף לפעילות התרבותית, יתקיימו **סיורים וטיולים** החל מחודש דצמבר הקרוב.

במהלך כל השנה נציע לחברים **סיור בקמפוס אוניברסיטת תל-אביב "הקמפוס כמוזיאון פתוח לאדריכלות ואמנות"**.

מגוון הטבות ייחודיות לתערוכות, מופעים ואירועים חד פעמיים יוענקו לחברים ב**מוזיאון תל-אביב לאמנות**, מועדון **שבלול** בנמל תל-אביב, תיאטרון **תמונע**, **הוצאת הספרים האוניברסיטאית** של אוני' ת"א, סדרת **אביב העמים** של **תזמורת נתניה הקאמרית הקיבוצית** במוזיאון ת"א ובסדרות נבחרות ב**בית התפוצות**.

כמו כן שיתופי פעולה והטבות במלון **פסטורל** כפר בלום ובסופי השבוע של **קשרי תרבות**.

הפירוט המלא לכל ההטבות באתר המועדון www.facultyclub.co.il.

חבר מועדון שיתאכסן במלון הבוטיק "**בית בלגיה**" של סגל האוניברסיטה העברית בגבעת רם בירושלים זכאי להנחה של 10% ממחיר השהות במלון בהצגת כרטיס חבר מועדון בתוקף.

**מועדון הגורמה** לחברי המועדון ימשיך את פעילותו בשנה הקרובה, במסגרתו ניפגש עם שף משה שגב, שף אייל לביא (רשת מסעדות רוקח) ועם אלון פרידמן (מסעדת קיצ'ן), הטייסטינג רום במתחם שרונה לטעימת יינות ועוד.

בנוסף, כרטיס חבר המועדון מקנה **הנחות** במסעדות שונות כגון **רוקח 73, רוקח ים ורוקח שוק**, מסעדת **קיצ'ן בנמל תל אביב, הטייסטינג רום, הביר גרדן פאולנר וליטל איטלי בשרונה, מסעדת ארנולד, קפה יפו וספגטים סניף שיכון דן.**

הטבות נוספות יפורסמו בהמשך (מתחם שרונה, נמל תל-אביב, רשת מסעדות שגב, סיורים בהוזלה ניכרת ועוד).

הנכם מוזמנים להיכנס לאתר המועדון המתעדכן באופן קבוע וליהנות מכתבות ופרסומים מאת החברים ולהתעדכן על הפעילויות המגוונות אותן אנו מציעים לכם.

**ומה בתכנית?**

מופע הפתיחה בבית הירוק עם הצוות הוותיק בשדה הזמר העברי **צמד הפרברים**, בשירים שכולנו אוהבים ומכירים.

לאחר מופע הפתיחה תוצג **ההצגה תקרית בגבול** של המחזאית קיראן לין, שמאד רלוונטית לימים אלו. ההצגה, שהוצגה בתיאטרון הקאמרי, מתארת את סיפורו של זוג צעיר שמוצא את עצמו משני צדדיו של גבול שנקרע.

ההרכב הקולי אנסמבל **קווינטה וחצי**  של שלוש זמרות ושלושה זמרים, השרים **א-קאפלה** - יתארח אצלנו בחודש דצמבר.

דני ינאי ירצה על... מונגוליה של הכרנו, **מסע מצולם** בן 800 שנה ברחבי האימפריה המונגולית מימי ג'ינגיס חאן ועד ימינו

לאחר מכן יערך **אירוע פאנל מכובד** בשיתוף ההוצאה האוניברסיטאית, בהשתתפות **מאיר שלו, יאיר גרבוז, ניר ברעם, ניצה בן ארי ופרופ' אביעד קליינברג.**

אילן מנוליס, **מנהל מצפה הכוכבים** של מכון ויצמן ידהים אתכם בסיפור המיוחד על **המכניזם המופלא** או: המונה-ליזה של הארכיאולוגיה.

בערב יום השואה תוצג **ההצגה דור 3.5**. הצגה המחברת מספר דורות עם אירועי העבר.

בעקבות תוצאות הסקרים שנערכו בין חברי המועדון בסיום העונה הקודמת ולבקשת הקהל, הזמנו גם השנה את המרצה **ד"ר דורון לוריא** אוצר בכיר ורסטורטור ראשי במוזיאון תל אביב לאמנות. לוריא מרצה גם באוניברסיטת תל-אביב בהרצאה על "**גאון ושיגעון**" - האם שיגעון הוא ערובה לגאונות?

בחודש מאי נצא ל**סיור בבית הספר החקלאי מקווה ישראל**. הסיור המודרך שנערך במקום מפיח חיים במקומות הסטורים כולל ירידה אל מתחת לפני הקרקע, במהלך הסיור יתקיימו מפגשים מעניינים עם דמויות הקשורות להיסטוריה של המקום.

גם את **עומר שומרוני** הזמנו בעקבות תוצאות הסקרים. עומר שומרוני יציג לנו הרצאת **מולטימדיה** על 4 העונות של וויוואלדי. עומר שומרוני, מבכירי מבקרי המוזיקה הקלאסית בישראל, מבקר המוזיקה הקלאסית של העיתון "גלובס" משנת 1995 ומופיע כמבקר מוזיקה אורח ברדיו ובטלוויזיה.

בנוסף יתקיים גם קונצרט והופעה של להקה ייחודית השרה משירי האחיות אנדריוס...

המופעים ילוו בכיבוד קל.

כתובת האתר: [www.facultyclub.co.il](http://www.facultyclub.co.il) – היכנסו, התרשמו והירשמו!

מחיר המנוי לדמי החברות במועדון לעונת תשע"ה הנם 350 ₪ ליחיד ו-650 ₪ לזוג (הנחה לרוכש מנוי זוגי).

יש לכם אירוע? כחברי מועדון הסגל הנכם זכאים ל-15% הנחה ממחיר האירוע בבית-הירוק ומארוחות במחיר מוזל במסעדת הבית-הירוק (עם הצגת כרטיס חבר בתוקף).

ליצירת קשר והזמנת אירועים ו/או כנסים – 03-7119000 שלוחה 2# (או טלפון פנימי 9449).

**לפרטים נוספים והרשמה – 03-6406493 או באמצעות טופס ההרשמה למועדון לשנת תשע"ה המצ"ב.**

בברכת בילוי נעים!

סיגל וצוות המועדון

\* ט.ל.ח., כל התכניות ניתנות לשינויים



**טופס הרשמה למועדון לשנת תשע"ה**

הנני מבקש/ת להיות חבר/ת במועדון אוניברסיטת ת"א ע"ש מרסל גורדון (ע"ר).

ידוע לי כי המנוי הינו מנוי אישי ואינו ניתן להעברה.

**פרטים אישיים:**

שם פרטי: \_\_\_\_\_\_\_\_\_\_\_\_\_ שם משפחה: \_\_\_\_\_\_\_\_\_\_\_\_\_\_\_ תואר: \_\_\_\_\_\_\_\_\_\_\_\_

# פקולטה/בי"ס: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ תפקיד:\_\_\_\_\_\_\_\_\_\_\_\_\_\_\_\_\_\_\_\_\_

כתובת במקום העבודה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת הבית: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מיקוד: \_\_\_\_\_\_\_\_\_\_\_\_\_\_

טלפון בעבודה: \_\_\_\_\_\_\_\_\_\_\_\_\_\_\_\_\_\_\_\_ טלפון בבית: \_\_\_\_\_\_\_\_\_\_\_\_\_\_\_\_\_\_\_\_\_\_\_

טלפון נייד: \_\_\_\_\_\_\_\_\_\_\_\_\_\_\_\_\_ כתובת דוא"ל: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ת.ז: \_\_\_\_\_\_\_\_\_\_\_\_\_\_\_\_\_\_\_\_\_\_\_ תאריך לידה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**תשלום דמי חבר**:

* **תשלום בהמחאה:**

**מצ"ב המחאה ע"ס \_\_\_\_\_\_\_ ₪ רשומה לפקודת מועדון אוניברסיטת תל-אביב**

**יש לשלוח את ההמחאה יחד עם הטופס המלא בדואר לכתובת הבאה:**

**מועדון אוניברסיטת תל-אביב, ת.ד. 17736 רמת-אביב, תל-אביב מיקוד 6117701**

* **תשלום דרך מדור שכר - למקבלי משכורות האוניברסיטה בלבד:**

מורה בזאת לנכות משכרי דמי חברות במועדון האוניברסיטה ע"ש מרסל גורדון:

\_\_ דמי חבר מועדון (זוגי) לשנה בסך **650 ₪** ינוכו ממשכורתי.

\_\_ דמי חבר מועדון (יחיד) לשנה בסך **350 ₪** ינוכו ממשכורתי.

* בתשלום אחד
* ב-5 תשלומים שווים של 130 ₪ = 650 ₪ **או** 5 תשלומים שווים של 70 ₪ = 350 ₪

**(מחק את המיותר)**

ניתן להירשם גם באמצעות אתר המועדון בכתובת [www.facultyclub.co.il](http://www.facultyclub.co.il) או בכתובת [www.tau.ac.il/university-club](http://www.tau.ac.il/university-club) או באמצעות פקס שמספרו 03-6408420.

**ידוע לי כי דמי ביטול מנוי עד חודש לאחר פתיחת העונה הנם:**

מנוי יחיד – 100 ₪

מנוי זוגי – 200 ₪

לאחר מכן לא ניתן לקבל החזר דמי החבר בגין ביטול מנוי.

**לפרטים נוספים – מועדון האוניברסיטה: 03-6406493.**

**חתימה \_\_\_\_\_\_\_\_\_\_\_\_\_\_\_\_\_\_ תאריך: \_\_\_\_\_\_\_\_\_\_\_\_\_\_\_**